**כשרות הלולב - סימן תרמה**

**מקור הדין ללולב בארבעת המינים**

1. ויקרא פרק כג, מ

וּלְקַחְתֶּ֨ם לָכֶ֜ם בַּיּ֣וֹם הָרִאשׁ֗וֹן פְּרִ֨י עֵ֤ץ הָדָר֙ כַּפֹּ֣ת תְּמָרִ֔ים וַעֲנַ֥ף עֵץ־עָבֹ֖ת וְעַרְבֵי־נָ֑חַל וּשְׂמַחְתֶּ֗ם לִפְנֵ֛י יְקֹוָ֥ק אֱלֹהֵיכֶ֖ם שִׁבְעַ֥ת יָמִֽים:

1. משנה מסכת סוכה פרק ג משנה ד

רבי ישמעאל אומר שלשה הדסים ושתי ערבות לולב אחד ואתרוג אחד אפילו שנים קטומים ואחד אינו קטום רבי טרפון אומר אפילו שלשתן קטומים רבי עקיבא אומר כשם שלולב אחד ואתרוג אחד כך הדס אחד וערבה אחת:

1. תלמוד בבלי מסכת סוכה דף לד עמוד ב

תניא, רבי ישמעאל אומר: פרי עץ הדר - אחד, כפת תמרים - אחד, ענף עץ עבת - שלשה, ערבי נחל - שתים, ואפילו שנים קטומים. ואחד שאינו קטום. רבי טרפון אומר: שלשה, ואפילו שלשתן קטומים. רבי עקיבא אומר: כשם שלולב אחד ואתרוג אחד כך הדס אחד וערבה אחת.

1. רש"י מסכת סוכה דף לד עמוד ב

כפת תמרים אחד - משמע, דכפת כתיב

**לולב שנפרדו ושנפרצו עליו - סעיפים א-ב**

1. משנה מסכת סוכה פרק ג משנה א

...נפרצו עליו פסול נפרדו עליו כשר רבי יהודה אומר יאגדנו מלמעלה...

1. תלמוד בבלי מסכת סוכה דף לב עמוד א

נפרצו עליו כו' אמר רב פפא: נפרצו - דעביד כי חופיא, נפרדו - דאיפרוד אפרודי.

1. רש"י מסכת סוכה דף לב עמוד א

כי חופיא - אשקוב"א +מטאטא+, שבו מכבדין את הבית, ועושין אותה מעלין של לולב **התלושין מהשדרה**, ואוגדין מהן הרבה ביחד.

דאיפרוד איפרודי - ראשיהן נפרדין כענפי דקל, **ואין מצומצמין עם השדרה**, אבל מלמטה הן מחוברין בה.

1. תלמוד בבלי מסכת סוכה דף לב עמוד א

חרות - פסול. דומה לחרות - כשר!

1. רש"י מסכת סוכה דף לב עמוד א

חרות - קשה, שנעשה חריות, שכן דרך הלולב, עליו נושרים בימות הגשמים, והשדרה מתקשה ונעשה עץ.

דומה לחרות - התחיל להתקשות, ועדיין לא נעשה עץ.

1. רמב"ם הלכות שופר וסוכה ולולב פרק ח הלכה ג

...נפרדו עליו זה מעל זה ולא נדלדלו כעלי החריות כשר, נפרצו עליו והוא שידלדלו משדרו של לולב כעלי החריות פסול.

+/השגת הראב"ד/ נפרצו והוא שידלדלו משדרו של לולב. א"א אני אומר שנסדקו לארכן גופי העלין אף על פי שלא נתקו מן השדרה וזהו דעביד כחופיא /סוכה/ (לב), פירוש חיפויי הכלים שנעשין מאותן הרצועות של ההוצין.+

**נפרדו**

1. הר"ן על הרי"ף מסכת סוכה דף יד עמוד ב

נפרדו עליו כשר. שנפרדין לכאן ולכאן כענפי אילן דאע"ג דכתיב כפות ללמדך שתהא כפות **כיון שראוי לכפותו אין כפיתה מעכבת בו** אבל חרות שאינו ראוי לכפותו כפיתה מעכבת בו וכדרבי זירא [יבמות דף קד וש"נ]. ורבי יהודה דאמר יאגדנו מלמעלה היינו משום דבעינן כפות ממש...

1. מגיד משנה הלכות שופר וסוכה ולולב פרק ח הלכה ג

וכתבו קצת הגאונים ז"ל שמצוה מן המובחר ליטול לולב שאין עליו פרודות.

1. שולחן ערוך אורח חיים סימן תרמה סעיף א

לולב שנפרדו עליו זה מעל זה ולא נדלדלו כעלי החריות, כשר, אפי' לא אגדו. הגה: ומ"מ מצוה מן המובחר בלולב שאין עליו פרודות לגמרי (המגיד ור"ן פרק לולב הגזול).

1. משנה ברורה סימן תרמה ס"ק ב

ולא נדלדלו כעלי החריות - דטבע החריות שנפרדו העלין ונתרחקו הרבה ובמקום חבורן נתקשו כעץ ואין יכולין לאגדן יחד:

1. ט"ז אורח חיים סימן תרמה ס"ק א (וכן איתא בביאור הגר"א)

וצריך טעם על מ"ש רמ"א בשם המ"מ ומצוה מן המובחר כו' דכיון דהמשנ' אמרה בפי' כשר מה לנו יותר, ונרא' טעמו דאפשר לו' כשר בדיעבד לאפוקי ממ"ש שם נפרצו עליו פסול אפי' בדיעבד, ע"כ מצוה מן המובחר לצאת כל החששות...

**נפרצו**

1. תוספתא מסכת סוכה (ליברמן) פרק ב הלכה ז

לולב העשוי כמין חרות או שנפרצו רוב עליו פסול

1. תוספות מסכת סוכה דף כט עמוד ב

נפרצו עליו - ברוב עלין איירי כדתניא בתוספתא (פ"ב) ופי' בקונטרס שנפרצו מן השדרה שלו ואינן מחוברין אלא על ידי אגודה, משמע שרוצה לומר שנתלשו לגמרי מן השדרה. ולא משמע כן בגמ' דאמרינן נפרצו דעביד כי חופיא והעלין שנתלשו מן השדרה הוצי מיקרו כדאמרינן בגמרא (דף לז:)... ומן ההוצין עושין חופיא כדאמרינן בהגוזל קמא (ב"ק דף צו.) האי מאן דגזל לוליבא מחבריה ועבדינהו הוצי קני מעיקרא לוליבא והשתא הוצי הוצי ועבדינהו חופיא קני מעיקרא הוצי והשתא **חופיא והיינו שחלק כל עלה ועלה לשנים** לפי שכל עלי הלולב כפולים ועמד וחלק אותם שכן דרך לעשות חופיא.

1. רבינו חננאל מסכת סוכה דף לב עמוד א

נפרצו עליו פסול שנתרו מן השדרה **ואין הן תלויין בה**. דעביד כי חופיא. פי' ההוצין שבשדרה **כשנחתכין מן השדרה נקראין חופיא** כדגרסי' בהגוזל קמא. הוצין ועבדינהו חופיא והוא כעין שבירה מעין פרצה. **נפרדו שנפרדו ההוצין כעין פתיחת החריות דלא ניתק אחד מחבירו כשר**.

1. רי"ף מסכת סוכה דף טו עמוד א

פירוש נפרצו עליו כגון שנתרו מן השדרה **והן תלויין בה** וזהו דעביד כי חופיא שההוצין כשנחתכין מן השדרה נקראין חופיא כדגרסי' בהגוזל קמא [בבא - קמא צ"ו ע"א] הוצין ועבדינהו חופיא והוא **כעין שבירה.** נפרדו שנפרדו ההוצין כעין פתיחת החריות ולא ניתק אחד מחבירו ולפיכך כשר.

1. הר"ן על הרי"ף מסכת סוכה דף יד עמוד א

נפרצו עליו. פרש"י ז"ל והרב אלפסי ז"ל שנטלו העלין (דף יד עמוד ב) ממקום חבורן בשדרה ולא מחוור דגבי הדס דקתני ביה נפרצו עליו ליכא לפרושי ביה הכי שאם נתקו העלין מן העץ מיד הן נושרין ואין האגד מעמידן כעלי הלולב שהן ארוכין ועוד מדאמרינן בגמרא אמר רב פפא נפרצו דעביד כחופיא ובפרק הגוזל [דף צו א] משמע דחופיא היינו כשהעלין נחלקו לשנים ...

**לפיכך נראה כמו שפירש הראב"ד ז"ל דנפרצו עליו היינו שנחלקו העלין לשנים לארכן** כדרך שעושין האומנין לעשות מהן קופות והעלין נקראין הוצי וכשמחלקין אותן לארכן נקראו חופיא **הכי מוכחא בירושלמי דאמרי' התם נפרצו עליו נעשה כמו שנחלקה התיומת** אלמא שכשם שחלוק התיומת הוא במקום המתוים כך נפרצו עליו שנחלקו במקום רחבן אחת לשנים לארכן.

שאלו לפירוש של רש"י ז"ל והרב אלפסי ז"ל מה ענין נחלקה התיומת לנפרצו העלין שהעלין שלמים אלא שנתקו ממקום חבורן ודינם לא הוזכר לפי שהוא פשוט שכל שנתקן ממקום חבורן פסול אף על פי שעומדים ע"י אגד.

ומיהו **דוקא ברוב עלין** אבל במיעוטן משמע דכשר דומיא דערבה ומיהו דוקא בששדרו של לולב מכוסה בעלין הא לאו הכי פסול אפי' במיעוטן כדפסלינן ציני הר הברזל [דף לב א] כל שאין ראשו של זה מגיע לצד עקרו של זה. ופסול זה ג"כ שנפרצו עלין לפי' הראב"ד ז"ל כיון דתלי בעלין **משמע שאינו פסול עד שנפרצו רובן ורוב כל עלה ועלה** והכי איתא בתוספתא בהדיא או שנפרצו רוב עלין וכן בדין ולא גרע מנשרו מקצת עליו שהוא כשר דומיא דערבה דתנן [דף לג ב] נשרו מקצת עליה כשרה.

1. מגיד משנה הלכות שופר וסוכה ולולב פרק ח הלכה ג

ופי' נפרצו... מחלוקת הוא בין המפרשים ז"ל שהגאונים ז"ל מפרשים כדברי ההלכות ורבינו. והאחרונים הכריעו כדברי הראב"ד ז"ל ושני הפירושין כתובים בערוך ואין לי להכריע. **אבל דע לך שדינו של רבינו אמת דכל שנדלדלו משדרו של לולב פסול ואפילו לא נדלדלו מעיקר חבוריהן כיון שתלויות למטה פסול** וכן הכריע הרמב"ן ז"ל אבל כל שעולין עמה מאליהן אף על פי שהן פרודות כשר.

1. בית יוסף אורח חיים סימן תרמה

ורבינו ירוחם (שם) פירש בשם **בעל העיטור** (הל' לולב צ.) לא שנפרצו מן השדרה אלא **שנפרץ ונסדק לסדקין שנים ושלשה** וכן כתב הרא"ש בפרק לולב הגזול (סו"ס י) בשם בעל העיטור גבי נפרצו עליו דהדס **ונראה לי דלא פסל בעל העיטור אלא בשנסדק רוב עלין ורוב כל עלה ועלה**.

1. בית יוסף אורח חיים סימן תרמה

כתוב בארחות חיים (הל' לולב סי' י) בשם בעל ההשלמה אפילו נפרצו מקצת עליו פסול והראב"ד (תמים דעים סי' רלב) כתב דלא נפסל אלא כשנפרצו רוב עליו...

1. שולחן ערוך אורח חיים סימן תרמה סעיף ב (שו"ע כרמב"ם ורמ"א במכל שכן כרש"י בנפרצו וכן פְסול כעלי החריות ברש"י)

נפרצו עליו, והוא שידלדלו משדרו של לולב כעלי החריות, (דהיינו שאינן עולים עם השדרה אלא תלויין למטה) (המגיד פ"ח) פסול. הגה: וכ"ש אם נפרצו ונעקרו למטה מן השדרה, דפסול אפי' אגדן (טור ור"ן פרק לולב הגזול), וכן אם נתקשו העלין כעץ ואין יכולין לחברן אל השדרה, פסול (טור וב"י). וכל זה ברוב עלין, אבל אם מיעוט עלין נעשו כך ושאר עלין נשארו ועדיין הלולב נשאר מכוסה בעלין, כשר (ר"ן פרק לולב הגזול).

1. משנה ברורה סימן תרמה ס"ק ד

(ד) דהיינו וכו' - ר"ל דגם זה הוא בכלל נדלדלו מאורך השדרה אף שעדיין לא נעקרו מחבורן **וה"ה אם נעקרו ממקום חבורן בשדרה ועדיין מעורין במקצת אף שאין תלויות למטה**.

ואם השדרה בעצמה נשברה ותלויה למטה [והיינו שמעורה במקצת] נ"ל דכשר דדוקא ברוב עלין פסול דדמי לבהמה שנשברו רוב צלעותיה טריפה ונשברה השדרה כשרה אכן יש לאוגדו שם שלא יפול למטה כ"כ המ"א אבל הרבה אחרונים חולקים ע"ז דשאני התם דחוט השדרה קיים ובו תלוי הכשרו שם [דאם נפסק החוט אף שהשדרה קיים טריפה כמבואר שם] משא"כ בענינינו ובספר בגדי ישע כתב דאין כונת המ"א נשברה ממש דא"כ לא עדיף מנקטם ראשו דפסול אלא שר"ל מתמוטט למטה וא"כ שפיר מדמה לנשברה השדרה ולא נפסק החוט וצ"ע:

1. משנה ברורה סימן תרמה ס"ק ח

(ח) ברוב עלין - ורוב כל עלה ועלה ורובו ככולו והוי כאלו הוי הלולב בלא עלין. ודוקא אם הוא בתוך שיעור הלולב שהוא ד' טפחים כדלקמן בסימן תר"נ אכן אם נשברו רוב העלין של לולב היותר מכשיעור ונשאר רוב שיעור של לולב שלם יש להסתפק אם אזלינן בתר רוב הלולב ופסול או בתר רוב השיעור וכשר:

1. שער הציון סימן תרמה ס"ק יג

(יג) בכורי יעקב. ועיין שם שמבואר, אם רוב השיעור הוא למעלה נראה דכשר, דהא אם ירצה יחתוך אותו היותר שלמטה ויעמידנו על שיעורו ואז רובו שלם וכשר, וכמו בצמת הגידין ביורה דעה סימן נ"ו, אבל אם רוב השיעור הוא למטה בלולב ולמעלה נשברו, צריך עיון. ועיין שם עוד מה שכתב בזה:

**נחלקה התיומת - סעיף ג**

1. תלמוד בבלי מסכת סוכה דף לב עמוד א

בעי רב פפא: נחלקה התיומת מהו? תא שמע, דאמר (רבי יוחנן) אמר רבי יהושע בן לוי: ניטלה התיומת - פסול. מאי לאו - הוא הדין נחלקה? - לא, ניטלה שאני, דהא חסר ליה. איכא דאמרי, אמר (רבי יוחנן) אמר רבי יהושע בן לוי: נחלקה התיומת - נעשה כמי שניטלה התיומת, ופסול.

1. רש"י מסכת סוכה דף לב עמוד א

נחלקה התיומת - שני עלין עליונים אמצעים, ששם השדרה כלה, נחלקו זה מזה ונסדקה השדרה עד העלין שלמטה מהם.

1. תוספות מסכת סוכה דף לב עמוד א

נחלקה התיומת - ...כדפירש בקונטרס... ובה"ג פי' נחלקה התיומת ההוא גבא דהוצא היכא דדביקו אהדדי ההוא דמתיים בהו ומשוי להו חד אי כנפרצו עליו דמי פסול אי כנפרדו עליו דמי כשר.

1. רמב"ם הלכות שופר וסוכה ולולב פרק ח הלכה ד

בריית עלין של לולב כך היא, כשהם גדלין גדלין שנים שנים ודבוקין מגבן וגב כל שני עלין הדבוקין הוא הנקרא תיומת נחלקה התיומת פסול...

1. תוספות מסכת בבא קמא דף צו עמוד א

נחלקה התיומת כו' - מצא ר"י בתשובת הגאונים ניטלה **התיומת אותו הוצא העליון בראש הלולב** **שאין הוצא למעלה הימנה** והוא כשני הוצין דבוקין זה בזה ונקראין תיומת וכן משמע מתוך ה"ג שרוצים לפרש כן. ולדבריהם לא ימצא לנו לולב כשר כי בטורח נמצאין אותן שיש להם תיומת כזה אפי' אחד בה' מאות. ויש לומר שאף לדבריהם אין פסול אלא שהיה מתחילה כענין זה ונחלק שנשתנה מברייתו.

ובקונטרס פירש נחלקה **תיומת שני עלים עליונים אמצעיים ששם כלה השדרה נחלקה זה מזה ונסדקה השדרה עד העלין של מטה מהן**. ומתוך פירושו משמע שנסדק השדרה כל כך שנראה העלין העליונים חלוקין ומפוזרין זה מזה.

ועוד אור"י דיש מפרשים שכל עלי הלולב כפולין כל אחד לשנים ויש בראש הלולב בסוף השדרה ב' עלין יוצאין ממנה שכל אחד כפול לשנים כשאר עלי הלולב ואותם שנים עלין היוצאין מראש השדרה נקראין תיומת ואהנהו בעי נחלקה התיומת מהו אם נחלקו זה מזה דהיינו קצת מן השדרה ומיהו אין רוב הלולבין נמצאין כענין זה ומכל מקום יש לומר דבעי דאי משתכח כה"ג תיומת ונחלקה מהו.

1. ט"ז על שולחן ערוך אורח חיים הלכות לולב סימן תרמה סעיף ג

וכתב ב"י ע"ז... משמע שמפרש פי' הגאונים והי"מ של ר"י בענין א' שהשדר' כלה בשני הוצין ועיקר החילוק דלפי' הגאוני' צריך שיהיו דבוקי' כלם ולי"א א"צ דבוק כי אם בשדר'.

ול"נ כלל ... ונ"ל פשוט בהבנת דבריהם דשני דרכים יש בלשון תיומא הא' מצד דבוקם והוייתם תמיד יחד והיינו שאין להם לשנים העליוני' מקור א' אלא מקור אחד גבוה מחבירו רק שאותם שהם שכני' זא"ז בראש הלולב הם נדבקי' תמיד ואם נפרד אותו הדבוק הוה נחלק התיומת ופסול. וע"ז הקשו דהחבור הזה לא נמצא אפי' בת"ק והדרך השני בפי' תיומת מצד שתולד' שלהם ממקו' א' כמו אחי' תאומי' שאחר שבאו ממקור א' יתפרדו כן שני הוצים שיוצאי' ממקום א' במקום שכל' השדרה ואחר יציאתם מן המקור לא אכפת לן בדבוקם וחבורם ע"כ תליא הפסול בנחלק מקום חבורם בשדרה וע"ז הקש' דזה לא נמצא כלל שיצאו ממקו' א' ותי' דבעי' אם ימצא כך תיומת מה יהי' דינו בנחלק...

1. שולחן ערוך אורח חיים הלכות לולב סימן תרמה סעיף ג

בריית עלין של לולב כך היא: כשהם גדלים, גדלים שנים שנים ודבוקים מגבן, וגב של שני עלין הוא הנקרא תיומת; נחלקה התיומת (ברוב העלין) (טור וב"י), פסולה; היו עליו אחת אחת מתחלת ברייתו ולא היה תיומת, או שכל עליו כפולים מצדו האחד וצד השני ערום בלא עלין, פסול.

**שיעור נחלקה התיומת בעלה העליון כדעת רש"י**

1. תרומת הדשן סימן צו

יראה דיש לנהוג כפי' אחד דרש"י, כמו שכתב **בסמ"ק** דעלה האמצעית שדרכו להיות כפול כשאר עלין נחלקת לשנים, זהו נחלקו התיומות. **ולא מיקרי נחלקת אא"כ נחלקת עד למטה מן העלין**.

**ובא"ז הוסיף להקל דבעי נחלקה השדראות ג"כ עד העלין שלמטה הימנה**, והיינו נחלקה /נחלקו/ התיומות לפרש"י. וכתב עלה ר"י וא"ז דעל פרש"י אני סומך הלכה למעשה. ולשון סמ"ק נמי משמע להכשיר כפרש"י. וכן ראיתי אחד מהגדולים שהיה נוהג להכשיר לולבין שהיו סדוקים בעלה האמצעית בראשיהן ברוחב אצבע ויותר.

1. הר"ן על הרי"ף מסכת סוכה דף טו עמוד א

...דכי פסלינן בנחלקה התיומת היינו דוקא ברובא אבל מיעוטא לא מיפסל אלא היכא דעביד כי המנק [ויש מחמירין ומפרשין דנסדק במקום התיומת פסול והא דדייקינן אבל נסדק כשר הוא באמצע העלה לארכה אבל נסדק במקום התיום נחלק שמו ופסול] ומחמירין עוד לומר דכל שנחלק התיום אפילו במיעוט פסול וכי שרינן נסדק בדלא עביד כי המנק היינו בשנסדק לרחבו ואין זה במשמע אלא שראוי לחוש ולהחמיר.

1. רמ"א על שולחן ערוך אורח חיים סימן תרמה סעיף ג

הגה: ויש מפרשים לומר דאם נחלק העלה העליון האמצעי שעל השדרה עד השדרה, מקרי נחלקה התיומת ופסול; והכי נוהגין (ת"ה סי' צ"ז /צ"ו/). מיהו לכתחלה, מצוה מן המובחר, נוהגין ליטול לולב שלא נחלק העלה העליון כלל כי יש מחמירין אפילו בנחלק קצת; ואם אותו העלה אינו כפול מתחלת ברייתו, פסול (כל בו).

1. ט"ז על שולחן ערוך אורח חיים הלכות לולב סימן תרמה סעיף ג

...ואכתי צריך לבאר האי מיעוט שזכר הר"ן להמחמירים ע"כ לאו מיעוט כל שהוא לגמרי קאמר דא"כ גם בחגירת צפורן יהיה פסול וזה ודאי אינו דא"כ ליחשבי' בהדי ג' פגימות הן בפ"ק דחולין דף יז דחשיב שם רב חסדא אף פגימות סכין וכיון דזה אינו פוסל **נרא' דאף בשיעור פחות מטפח אין שום סברא להחמיר** דהא איתא שם כמה פגימות המזבח רשב"י אומר טפח ראב"י אומר כזית ומחלקי' שם בין סיד לאבן וא"כ ע"כ אין סבר' לו' כאן בפחו' מטפח או כזית דפוסל ב**פרט שרוב הפוסקי' ס"ל דאין לעלה האמצעי' חומרא בזה רק בצירוף רוב העלין והיינו ברוב כל עלה ועלה ולמה נחמיר בעל' האמצעית לדיע' זו יותר מדאי** כנלע"ד.

1. משנה ברורה סימן תרמה ס"ק יט

(יט) כי יש מחמירין וכו' - וטעמם דע"י הנענועים רגיל להיות בסופו סדוק כולו ועיין בט"ז דלדעתו אין להחמיר בזה רק אם נחלק כשיעור טפח ובח"א כתב דלדעה זו יש להחמיר אפילו במשהו ועיין במה שכתבנו בסקט"ז בשם הגר"א וע"כ אם יש לו לולב אחר יותר טוב לברך עליו משום מהיות טוב וגו' אבל מדינא אין לחוש לזה כלל כ"ז שלא נחלק רובו ועיין לקמיה בס"ז דאם נתרחקו ב' סדקיו זה מזה עד שנראה כשנים פסול:

1. משנה ברורה סימן תרמה ס"ק יז

ופסול - היינו ביום הראשון אבל בשאר הימים כשר:

**נסדק כהימנק - סעיף ז**

1. תלמוד בבלי מסכת סוכה דף לא ע"ב - לב ע"א

נקטם ראשו. אמר רב הונא: לא שנו אלא נקטם, אבל נסדק - כשר. - ונסדק כשר? והתניא: לולב כפוף, קווץ, סדוק, עקום דומה למגל - פסול... אמר רב פפא (רש"י: הא דקתני סדוק פסול - לאו שנסדקו ראשי עלין או שדרה): דעביד כהימנק (רש"י: יפויצפו"ר +מעין מזלג בעל שתי שיניים+ של ברזל של סופרים, שיש לו שני ראשים וראשו אחד מפוצל, כך גדל הלולב כמין שתי שדראות, מחצית עלין לכאן ומחצית עלין לכאן).

1. רי"ף מסכת סוכה דף טו עמוד א

ואי נסדק דעביד כי המנק פסול והוא כלי שיש בו שני ראשים וזה צורתו ץ.

1. הר"ן על הרי"ף מסכת סוכה דף יד ע"ב - טו ע"א

דנקטם ראשו היינו ראש העלה העליון ובדידיה נמי אמרינן דנסדק כשר אלא היכא דעביד כי המנק.

וכ"ת והא אמרינן לקמן דנחלקה התיומת פסול ופירשו בו דהיינו העלה האמצעי אלמא דאע"ג דלא עביד כי המנק פסול תירצו בזה דכי פסלינן בנחלקה התיומת היינו דוקא ברובא אבל מיעוטא לא מיפסל אלא היכא דעביד כי המנק.

[ויש מחמירין ומפרשין דנסדק במקום התיומת פסול והא דדייקינן אבל נסדק כשר הוא באמצע העלה לארכה אבל נסדק במקום התיום נחלק שמו ופסול] ומחמירין עוד לומר דכל שנחלק התיום אפילו במיעוט פסול וכי שרינן נסדק בדלא עביד כי המנק היינו בשנסדק לרחבו ואין זה במשמע אלא שראוי לחוש ולהחמיר...

1. שולחן ערוך אורח חיים הלכות לולב סימן תרמה סעיף ז

נסדק, אם נתרחקו שני סדקיו זה מזה עד שיראו כשנים, פסול. הגה: ואפילו לא נחלקה התיומה העליונה בענין שיפסל הלולב מכח נחלקה התיומת.

1. משנה ברורה סימן תרמה ס"ק לב

ואפילו לא נחלקה התיומת - פי' שלא נסדק העלה האמצעי עד השדרה ואפילו נסדק רק מקצתו שמחמת נחלקה התיומת דעת הרבה אחרונים שאין לפסלו מ"מ כיון שנתרחב הסדק עד שנראה כשנים פסול ויש ליזהר הרבה בזה:

1. ביאור הלכה סימן תרמה סעיף ז ד"ה \* נסדק אם

דע דלדעת המחבר בס"ג בענין נחלקה התיומת דדוקא ברוב עלין יהיה קאי הדין זה על רוב העלין וקמ"ל דאף דשם מבואר בפוסקים דוקא אם החלוקה היה ברוב כל עלה ולא במקצתה דוקא אם לא ניכר החלוקה שהיו סמוכין זה לזה משא"כ אם נתרחקו הסדקין עד שנראו כשנים פסול וכן מבואר בלבוש ובלבושי שרד והרמ"א דצייר על העלה האמצעי קאי לשיטתו שהעתיק שם דעת הי"א אמנם לדעת המחבר בס"ג אף אם נחלק העלה האמצעית בכולו או ברובו עד דעביד כהימנק אפשר דכשר דאין לו שום יתרון כלל משאר עלין וכן משמע בלבושי שרד אמנם מדברי הר"ן סוף ד"ה אמר רב הונא משמע קצת שיש להחמיר בזה וצ"ע.

**לולב דסליק בחד הוצא - סעיף ג**

1. תלמוד בבלי מסכת סוכה דף לב עמוד א

ואמר רבא: האי לולבא דסליק בחד הוצא - בעל מום הוא, ופסול.

1. רא"ש מסכת סוכה פרק ג סימן ה

אמר רבא האי לוליבא דסליק בחד הוצא בעל מום הוא ופסול **פרש"י שכל עליו מצד א'**.

וי"מ דכל העלים שהן כפולות קאמר שאם לא היו כפולות פסול וכ"כ **הרמב"ם ז"ל** (פ"ח מהל' לולב הלכה ד) **היו עליו אחת אחת מתחלת ברייתו** ולא היה להם תיומת פסול.

**ורב שר שלום ז"ל** כתב בתשובה לוליבא דסליק בחד הוצא **שהוצא אחד בעיקרו ועולה אותו חד הוצא מעיקרו ועד ראש שדרה.**

1. שולחן ערוך אורח חיים הלכות לולב סימן תרמה סעיף ג

... היו עליו אחת אחת מתחלת ברייתו ולא היה תיומת, או שכל עליו כפולים מצדו האחד וצד השני ערום בלא עלין, פסול.

**ציני הר הברזל - סעיף ד**

1. תלמוד בבלי מסכת סוכה דף לב עמוד א

ציני הר הברזל כשרה. אמר אביי: לא שנו אלא שראשו של זה מגיע לצד עיקרו של זה, אבל אין ראשו של זה מגיע לצד עיקרו של זה - פסול. תניא נמי הכי: ציני הר הברזל פסולה. והא אנן תנן כשרה! אלא שמע מינה כאביי, שמע מינה.

1. רש"י מסכת סוכה דף לב עמוד א

ציני הר הברזל - לולבין שלהן העלין מועטין בשדרה מרוחקין זה למעלה מזה הרבה, ועוד שקטנים הן לארכן, ופעמים אין מגיע ראשו של עלה זה לעיקרו של זה.

1. שולחן ערוך אורח חיים הלכות לולב סימן תרמה סעיף ד

לא היו עליו זה על גב זה כדרך כל הלולבין, אלא זה תחת זה, אם ראש זה מגיע לעיקר של מעלה ממנו עד שנמצא כל שדרו של לולב מכוסה בעלין, כשר; ואם אין ראשו של זה מגיע לצד עיקרו של זה, או שאין לו הרבה עלין זה על זה אלא מכל צד יוצא אחד למטה סמוך לעיקרו ועולה על ראשו, פסול.

**לולב היבש - סעיף ה**

1. משנה מסכת סוכה פרק ג משנה א

לולב הגזול והיבש פסול...

**שיעור יבשותו**

1. ראב"ד - תשובות ופסקים סימן ו

ראב"ד - תשובות ופסקים סימן ו

...ודבר זה הכרחתי אותו תחלה מן הירושלמי... שיש נוסחא שכתוב בה בעי קומי ר' אבינא יבש הוצי מהו וכו', וזאת הנסחא /הנוסחא/ נראית לי כי על כל ההוצין הוא שואל, והוצי מלשון הוצין לפי ששנינו במשנתינו **לולב היבש פסול והוא שיבש השדרה שלו אבל יבשו עליו לא שמענו,** ועליהן שאל והקשה השואל לפני ר' אבינא ומה בין זה לקטום כלומר נחשוב הוצא היבש כאילו הוא קטום כולו, והשיב להם ר' אבינא לשואל ולמקשים עליו זה הדור כלומר אף על פי שהוא יבש הדור הוא אבל כשהוא קטום כולו ונשארת השדרה ערומה אינו הדור...

יש לנו לברר על יבשות העלין שלא הוזכרו במשנתינו וגם לא בגמרא, מהו, אם יפסל ביבשות העלין או לא, ודבר זה יש לנו על מי נסמוך שהרי אמרו בירושלמי על השאלה ששאלו לפני ר' אבינא ביבשו הוציו והיו כסבורין לדמותה לקטומה, והשיב להם שאינו דומה לקטום כי הקטום אינו הדור והיבש הדור, **מיהו איסתברא לי בלבד שתהיה התיימת /התיומת/ העליונה לחה**.

1. הר"ן על הרי"ף מסכת סוכה דף יג עמוד ב

והאי יבש היינו שיבשו רוב עליו אבל אחרים אומרים דלא מיפסל עד שתייבש רוב שדרו ורוב עליו ולא מיחוור ומיהו באיפכא ליכא לספוקי שאין הדבר מצוי שיהיה שדרו יבש ויהיו העלין לחין.

1. שולחן ערוך אורח חיים הלכות לולב סימן תרמה סעיף ה

לולב שיבשו רוב עליו ( או שדרתו) (טור), פסול...

1. משנה ברורה סימן תרמה ס"ק כב

רוב עליו - ואם יבש העלה העליונה התיומה פוסל הראב"ד:

**גדר יבש**

1. ראב"ד - תשובות ופסקים סימן ו

...הלולב אפילו אחר כמה שנים אינו נפרך מפני שתחלתו עלין ועביד דפי דפי והעלין שלו כמו רצועות ולעולם אינן נפרכות ואין לעמוד [על] יבשותן (לכפיפה) [בכפיפה] ושבירה, אלא שהסימן הנכון והישר במיני עצים הוא המראה שלהן, כי כל זמן שיהיה עליהן מראה ירקות הוא סימן הלחות או הכמישות שלהן ואינן יבשים, אבל **משתכלה כל מראה הירוק שלהן וילבינו פניהן אז הן כמתים** ועליהן אמרו בירושלמי היבש פסול על שם שנאמר לא המתים יהללו יה ואף על פי (כן) (בגמרא) [שבגמרא] שלנו מוציא אותו משום הדר, אף על פי כן ראיה גדולה היא וסימן גדול הוא שאינו נקרא יבש עד שילבינו פניו ויחזור כמת...

1. הר"ן על הרי"ף מסכת סוכה דף יג עמוד ב

וסימן יבשותו **איכא מאן דתלי בי"ב חדש** כדאמרינן [ע"ז דף לד א] לענין חרצנים וזגין של נכרים דלחין כל י"ב חדש ולא מסתבר שאין הנדון דומה לראיה ועוד דבגמ' אמרי' [דף לג ב] יבשו רוב עליו ונשתיירו ג' בדין עלין לחין אלמא לא תלי בזמן שהרי הזמן שוה הוא לכל העלין וליכא למימר נמי דבעינן שיהא נפרך בציפורן כדאמרינן [דף מו ב] גבי ריאה שאין דרכו של לולב בכך וכבר יהא יבש מכמה שנים ולא יהא נפרך בצפורן ועוד דלולב כיון דשליט ביה אוירא לא בעינן ביה שיהא נפרך בצפורן כדאמרינן נמי גבי אוזן בכור בפרק אלו טריפות [שם] **לפיכך נראה שהדבר תלוי באומד מראית העין כשנשתנה מראהו ללובן מצד יבשות והרי הוא כעץ יבש**:

1. תוספות מסכת סוכה דף כט עמוד ב

והאי יבש דהכא אין לפרש כמו יבש דפרק אין מעמידין (ע"ז דף כט:) דתנן החרצנים של נכרים יבשים מותרים ומפרש בגמ' יבשים לאחר שנים עשר חדש דהא אמרינן לקמן (דף לג.) גבי הדס יבש יבשו רוב עליו ונשתייר שם שלשה בדי עלין לחין כשירין אלמא אין היבשות תלוי בשנים עשר חדש אלא יש לומר יבשות דהכא כמו יבשות אזן בכור דתנן בפרק על אלו מומין (בכורות דף לז.) רבי יוסי בן המשולם אומר יבשה **עד שתהא נפרכת בצפורן**.

1. שולחן ערוך אורח חיים הלכות לולב סימן תרמה

...ושיעור היבשות משיכלה מראה ירקות שבו וילבינו פניו. הגה: וי"א דלא מקרי יבש אלא כשנתפרך בצפורן מחמת יבשותו (טור בשם התוספות), וכן נוהגין במדינות אלו שאין לולבין מצויין (הגהות מיימוני פרק ז').

1. משנה ברורה סימן תרמה ס"ק כה

בצפורן - ורוב הפוסקים לא הסכימו לפירוש זה אלא שרמ"א כתב דעה זו כדי ליישב מנהגם שנהגו כך במקומותיו לסמוך ע"ז לפי שאין לולבין מצויין ע"כ אין להקל בזה כ"ז שיש בעיר לח:

**נקטם ראשו - סעיף ו**

1. משנה מסכת סוכה פרק ג משנה א

...נקטם ראשו נפרצו עליו פסול...

1. רא"ש מסכת סוכה פרק ג סימן ב

נקטם ראשו לכאורה נראה לפרש בשני עלים האמצעים היוצאים מראש השדרה וקשה בגמרא דקאמר ריב"ל ניטלה התיומת פסול והן אותן שני עלין האמצעים והא אפי' בנקטם פסול וכ"ש בניטלו לגמרי וצ"ל דנקטם ראשו מיירי בנקטם ראש רוב העלים וראשו של כל עלה ועלה קאמר.

1. ראב"ד - תשובות ופסקים סימן ו

מעתה נשאר לנו הספק שנסתפקנו בנקטם ראשו אם הוא מן התיומת לבדה או עד שיחסר עמה מן השדרה, אלא מדתני עולא בר חנינה בהדס נקטם ראשו ועלתה בו תימרא כשר, אלמא ראשו דקאמר בגוף ההדס קאמר, שאלו בנשירת העלין העליונים בלחוד קאמר הל"ל נקטם ראשו ועלה בו עלין כשר, אלא ש"מ אין הפסול בעלין אלא בראש הבד עצמו ומשום הכי צריך שיעלה בו תימרה להשלים חסרון הבד. ועוד דאמרינן בגמרא לא שנו אלא נקטם ראשו אבל נסדק כשר, והוא ודאי על השדרה עצמה קאמר כדמוכח בסוגיא דשמעתא. **והלשון עצמו כך הוא מוכיח כי השדרה הוא הנקראת לולב** וההוצין נקראין עלין או הוצין, **וכשאמרו נקטם ראשו על הלולב אמרו והוא ראש השדרה שהוא הלולב**.

1. תוספות מסכת סוכה דף כט עמוד ב

נקטם ראשו - לכאורה מיירי בשני עלין האמצעיים היוצאין מראש השדרה אבל קשיא דבגמרא (דף לב.) קאמר רבי יהושע בן לוי ניטלה התיומת פסול והן אותן העלין האמצעיים והא אפילו בנקטם ראשו פסול כל שכן נטלו לגמרי וצריך לומר דנקטם ראשו מיירי ברוב העלין העליונים אי נמי אצטריך ליה לרבי יהושע בן לוי לאשמועינן ניטלה דסלקא דעתיה דחשיב הדר טפי מנקטם אי נמי ניטלה אחת מן התיומת דבנקטם לא מיפסלה אא"כ נקטמו שתיהן.

1. שולחן ערוך אורח חיים סימן תרמה סעיף ו

נקטם ראשו, דהיינו שנקטמו רוב העלין העליונים, פסול. הגה: ואם נקטם העלה העליון האמצעי שעל השדרה, פסול (המגיד ור"ן פ' לולב הגזול); ודוקא דאיכא אחר, אבל ליכא אחר, מברכים עליו. (מרדכי פ"ג ומנהגים).

1. משנה ברורה סימן תרמה ס"ק ל

(ל) ודוקא דאיכא אחר וכו' - עיין בא"ר דכונת הרמ"א להקל בנקטם עלה העליונה משום דכמה פוסקים מקילין בעיקר הדין ויש לסמוך עלייהו בדליכא אחר אבל לא בנקטמו רוב עלין. ואפילו בעלה אמצעי יש אומרים דאין להקל לברוכי עלייהו כ"א בנקטם רק מקצתה אבל לא בנקטם רובה אפילו בשעת הדחק...

**לולב עקום ולולב הכפוף בראשו - סעיפים ח-ט**

1. תלמוד בבלי מסכת סוכה דף לב עמוד א

והתניא... עקום דומה למגל - פסול... עקום דומה למגל אמר רבא: לא אמרן אלא לפניו, אבל לאחריו - ברייתיה הוא. אמר רב נחמן: לצדדין כלפניו דמי, ואמרי לה: כלאחריו דמי.

1. שו"ת הרא"ש כלל כד סימן י

ומה שכתבת שיש להחמיר שלא לצאת בלולב כפוף, לא מסתבר לי, שאין להוסיף על הפסולין שמנו חכמים. וכפיפת הראש לא מיקרי כפיפה, דכיון דכלו זקוף, רק שעלין העליונים כפופים מעט, לא מיקרי כפוף; ואני אוהב אותו יותר לצאת בו, לפי שאין העלין נחלקין ותיומתו קיימת.

1. הר"ן על הרי"ף סוכה דף יד עמוד א ד"ה 'נקטם'

דסתם לולב בהדי עלין משמע... שמפני שעליו של לולב מגופו הם כשנקטם עלהו העליון הוי נקטם ראשו... וכן מה שאמרו בברייתא בגמרא לולב הכפוף סדוק בעלה זה אמרו ומשמע דמפסלי' בכל דהו לפי שעשו ראשו של לולב כחוטמו של אתרוג דאמרי' בגמרא דאפילו כל שהוא פסול בו:

1. שולחן ערוך אורח חיים הלכות לולב סימן תרמה

סעיף ח: יש לו כמין קוצים בשדרתו, או שנצמת ונכווץ, או שהוא עקום לפניו שהרי שדרו כגב בעל חטוטרת, פסול; וכן אם נעקם לאחד מצדדיו, פסול; אבל אם נעקם לאחוריו, כשר, שזו היא ברייתו.

סעיף ט: אם כפוף בראשו, פסול; ודוקא כששדרתו כפופה, אבל עליו כפופים בראשו כמו שדרך להיות הרבה לולבים, כשר.

1. משנה ברורה סימן תרמה ס"ק מ

כפופים וכו' - והרא"ש כתב אוהב אני יותר לצאת בו שאין העלין נחלקין ותיומתו קיימת **וכתב הלבוש ודוקא כשהעלה העליונה לבד כפופה** **אבל אם כולן או רובן כפופים כל שהוא פסול דודאי זהו שינוי מברייתו** ואינו הדר כלל עכ"ל והעתיקו המ"א **ודעת הט"ז שאין לחלק בזה** ועכ"פ בדאיכא אחר בודאי יש ליזהר שלא לצאת בזה שראשי העלין כולם או רובם כפופים:

1. שערי תשובה סימן תרמה ס"ק [ח\*]

והב"ח כתב דנכון ליזהר כהר"ן אף שעליו כפופים בראשן וגם בשאילת יעב"ץ כתב דאף שהרא"ש כ' שהיה אוהב לצאת בו לדעת גדולים אחרים לא די שאינו מן המובחר אלא שאין יוצאים בו...

**לולב בעל קוצים ולולב כווץ - סעיף ח**

1. תלמוד בבלי מסכת סוכה דף לא ע"ב - לב ע"א

והתניא: לולב כפוף, קווץ, סדוק, עקום דומה למגל - פסול

1. רש"י מסכת סוכה דף לב עמוד א

קווץ - שיוצאין בשדרה שלו עוקצין כמין קוצין.

1. תוספות מסכת סוכה דף לב עמוד א

קווץ - פי' בקונטרס שיוצאין בשדרה שלו עוקצים כמין קוצים ובערוך פירש ענין צמיתה.

1. שולחן ערוך אורח חיים הלכות לולב סימן תרמה סעיף ח

יש לו כמין קוצים בשדרתו, או שנצמת ונכווץ... פסול...

**לולב היבש בשעת הדחק - סימן תרמט סעיף ו**

1. תלמוד בבלי מסכת סוכה דף לא ע"א-ע"ב

תנא: יבש פסול, רבי יהודה מכשיר. אמר רבא: מחלוקת בלולב... כמושין - כשרין, יבשין - פסולין. רבי יהודה אומר: אף יבשין. ואמר רבי יהודה: מעשה בבני כרכין שהיו מורישין את לולביהן לבני בניהן. אמרו (להם) +מסורת הש"ס: [לו]+ משם ראיה? אין שעת הדחק ראיה.

1. רא"ש מסכת סוכה פרק ג

...אמר רבי יהודה מעשה בבני כרכים שהיו מורישים את לולביהם לבניהם אמרו לו אין שעת הדחק ראיה מכאן משמע שבשעת הדחק יוצאין אפילו בפסול \*\*וכן כתב הר' ישעיה דטראני וכן כתב הראב"ד ז"ל ושוב חזר בו ואומר דבין בשעת הדחק ובין שלא בשעת הדחק אין יוצאין ביבש כלל דכל היכא דקתני פסול דמשמע אפילו דיעבד אפילו במקום הדחק לא יצא בו דאיך יתכן זה להיות שבמקום הדחק יוצאין בו ומברכין עליו לכתחלה ושלא במקום הדחק אפי' דיעבד לא יצא וסברא הוא כי היבש כמת הוא וכמה שנכתת שיעורו ואיננו ואין מברכין עליו אלא שנוטלין אותו בידים בשעת הדחק כדי שלא תשתכח מהן תורת לולב ואתרוג וזהו שאומר אין שעת הדחק ראיה כלומר שלא עשו כן אלא כדי שלא תשתכח מהן תורת לולב וכמו שאמרנו ביבשים שנוטלין אותו לזכרון בעלמא שלא תשתכח וכו'...

ומלשון אין שעת הדחק ראיה אינו מורה על פי' זה דרבי יהודה הביא ראיה לדבריו דאמר יבשים כשרים ומברכין עליהם מבני כרכים שהיו מברכין על היבשים ואמרו לו חכמים אין שעת הדחק ראיה שאין ללמוד שלא בשעת הדחק משעת הדחק אבל מודו רבנן דבמקום הדחק היו מברכין דאם לא כן יאמרו לו בשעת הדחק נמי לא היו מברכין אלא כל הני פסולי מסרן הכתוב לחכמים והם אמרו שלא בשעת הדחק אפילו בדיעבד לא יצא כדי שיזהרו ישראל במצות אבל במקום הדחק הכשירום כיון שאי אפשר בענין אחר מברכין עליהן.

1. רמב"ם הלכות שופר וסוכה ולולב פרק ח הלכה א

...ובשעת הדחק או בשעת הסכנה לולב היבש כשר אבל לא שאר המינין. +/השגת הראב"ד/ ובשעת הדחק או בשעת הסכנה לולב היבש כשר. א"א אני איני אומר כן שהרי אמרו /סוכה/ (כט) יבש פסול וכל מקום שאמרו פסול אפילו דיעבד הוא ופסולא דאורייתא הוא וכל פסולא דאורייתא אין חלוק בשעת הדחק וכשאמרו לו /סוכה/ (לא) אין שעת הדחק ראיה כך אמרו לינקוט בידייהו כל דהוא כי היכי דלא לשתכח מינייהו מצות אתרוג ור"י לא העיד אלא שהיו מורישים לולביהם לבניהם ולא אמר שהיו מברכים עליו.+

1. שולחן ערוך אורח חיים הלכות לולב סימן תרמט סעיף ו

בשעת הדחק, שאין נמצא כשר, כל הפסולים נוטלין ואין מברכין.

הגה: ויש מכשירין לולב יבש, אפי' לברך עליו (רמב"ם פ"ח המגיד); וכן נוהגין לברך על לולבין יבשים, אפי' בדאיכא אחרים לחים (אגור); אבל בשאר מינים אין לנהוג הכי; ויש מקילין אפילו בהדס יבש (הגהות מיימוני ומרדכי), ויש לסמוך עלייהו בשעת הדחק...